แพ ยง-จุน

แพ ยง-จุน (Bae Yong Joon; rr=Pae Yongchun; 29 สิงหาคม ค.ศ. 1972 โซล ประเทศเกาหลีใต้ —) เป็นนักแสดงชายชาวเกาหลีใต้ มีชื่อเสียงจากละครชุดเรื่อง Winter Love Song (เพลงรักในสายลมหนาว)  โดยนำแสดงร่วมกับ ชเว จี-อู

**ประวัติ**
แพ ยง-จุนมีชีวิตวัยเด็กที่เหมือนเด็กทั่วไป แม่เป็นแม่บ้าน แถมเคร่งในศาสนาคริสต์นิกายคาทอลิกมาก คุณพ่อที่เป็นพนักงานบริษัทก็มักจะสอนให้เขารู้จักรับผิดชอบครอบครัว ในวัยเด็กของเขาเป็นเด็กชายขี้สงสัยที่มักรื้อของเล่นมาประกอบใหม่เพื่อศึกษาถึงกลไกของมัน เขาไม่ชอบพูดคุยกับคนแปลกหน้า และเกลียดการถูกหยิกแก้มเป็นที่สุด และหากใครพูดว่าเขาน่ารักเขาจะเกิดอาการอยากอัดคน ๆ นั้นทีเดียว
เขาเคยเรียนเปียโนเล็กน้อยในระหว่างเรียนอยู่ชั้นประถม แต่พ่อของเค้าบังคับให้เรียนเทควันโดแทน โดยกล่าวว่าวิชาเปียโนนั้นเหมาะสำหรับเด็กหญิง "เป็นผู้ชายต้องแข็งแกร่ง" และยังให้เขาเล่นกีฬาอีกหลายอย่าง แต่เขาก็ยังเป็นเด็กติดบ้านที่มักจะนอนอ่านหนังสืออยู่คนเดียว เมื่อเค้าเรียนอยู่ชั้นมัธยมปีที่ 3 พ่อของเค้าก็ตัดสินใจย้ายไปอยู่ในชนบทเพื่อทำโรงเลี้ยงหมู แต่ธุรกิจกลับไปได้ไม่ดีนัก และพ่อของเค้าต้องล้มละลายเมื่อเขาเรียนอยู่ชั้นมัธยมปีที่ 6 จึงทำให้ต้องย้ายบ้าน และ โรงเรียน เมื่ออยู่ชั้นมัธยมต้น เขาเป็นเด็กเรียนเก่งที่คิดว่าการทำการบ้านก็เหมือนการเอาชนะเกม ทำให้เป็นเด็กที่ไม่เคยเกเร และเป็นศิษย์รักของครูทั้งหลาย แต่สิ่งต่าง ๆ ก็เปลี่ยนไปเมื่อเขาเข้าเรียนชั้น ม. ปลาย เค้าหลงรักหญิงสาวที่ไปใช้ห้องสมุดเดียวกัน ทำให้แทนที่จะท่องหนังสือ เขากลับเอาแต่จ้องมองเธอ และส่งจดหมายรักลับ ๆ ให้เธอ แต่ก่อนที่จะทันได้จีบอย่างจริงจังเธอก็หายไปตัวไป โดยที่เขาไม่เคยได้รู้ชื่อจริงของเธอเลย พร้อม ๆ กับที่รู้สึกว่าตัวเองไม่เข้าท่า ในเวลาต่อมา เขาก็เบื่อการเป็นหนอนหนังสือของตัวเอง และเริ่มออกเที่ยว เริ่มโดดเรียนบ่อยครั้งเพื่อแอบเที่ยวกับกลุ่มเพื่อน และยังทำท่าเก๋า ทำให้เป็นที่ชื่นชอบของสาว ๆ เพราะเค้าได้ชื่อว่า เป็นนักกีฬาด้วยแถมเล่นกีฬาได้ทุกชนิด หลังจากการล้มละลายของพ่อทำให้สถานการณ์เศรษฐกิจภายในบ้านย่ำแย่ เขารู้สึกว่าต้องรับผิดชอบครอบครัวในฐานะลูกชายคนโตของบ้าน แต่ผลจากการเที่ยวเล่นของเขา ก็เริ่มส่งผลร้าย เมื่อเขาสมัครเข้าคณะเกษตรมหาวิทยาลัยฮันยาง แต่สอบไม่ติด หลังจากนั้นเขาก็ได้ไปอาศัยวัดเพื่อศึกษาวิชา แต่ก็พลาดอีกครั้งจากการสมัครเข้าเรียนในคณะนิติศาสตร์ ในขณะที่น้องสาวของเขาสอบเข้าโรงเรียนดนตรีได้ ทำให้เขารู้สึกไม่ต้องรับผิดชอบทุกคนอีกต่อไป
พร้อมกับคิดว่าการศึกษาไม่ใช่สิ่งจำเป็นสำหรับตัวเอง จึงตัดสินใจไปทำงานตามที่ต่าง ๆ ทั้งในโรงงาน หรือกรรมกรทำถนน แต่ก็ไม่เคยมีงานไหนทำให้เขารู้สึกพอใจได้ จนกระทั่งหันมามองงานนักแสดง ซึ่งก็เป็นอีกงานหนึ่งที่ท้าทาย แต่ความจริงแล้วเขาก็ไม่เคยสนใจงานแสดงมาก่อน เพราะรู้ตัวว่าเป็นคนขี้อาย แต่ด้วยความที่ต้องการประสบความสำเร็จในชีวิต มีเงิน และได้รับความนับหน้าถือตา เขาจึงตัดสินใจลองมุ่งหน้าสู่การเป็นนักแสดงเบยองจุนต้องใช้เวลาถึง 2 ปีกว่าที่จะได้รับบทบาทครั้งแรกในละครที่เขาเองก็ไม่คิดว่าจะได้เพราะไม่ได้เตรียมตัวล่วงหน้า แต่เขาก็ได้รับบทนำเป็นครั้งแรก แล้ว เขาก็เริ่มเปล่งแสงแห่งความเป็นดาวนับแต่วันนั้น
ที่ประเทศญี่ปุ่นนิยมเรียกเขาอย่างเอ็นดูว่า "ยง ซะมะ" (ヨン様; แปลว่า ท่านยง)

**ผลงาน**

**ละครโทรทัศน์**
 Dream High (KBS2, 2011)- The Legend ตำนานจอมกษัตริย์เทพสวรรค์ (MBC, 2007)- Hotelier (TV Asahi, 2007, ep1)- Winter Love Song เพลงรักในสายลมหนาว (KBS2, 2002)- Hotelier เช็คอินหัวใจ (MBC, 2001)- Did We Really Love? (MBC, 1999)- Barefoot Days จากดินสู่ดาว (KBS2, 1998)- First Love รักแรกสุดหัวใจ รักสุดท้ายมิอาจลืม (KBS2, 1997)- Papa (KBS2, 1996)- A Sunny Place of the Young (KBS2, 1995)- The Six Steps Toward a Separation (KBS2, 1995)- Sea Breeze (PSB, 1995)- Salut D'Amour (Love Greeting) ริมรั้วหัวใจรัก (KBS2, 1994)

**ภาพยนตร์**
 April Snow ลิขิตพิศวาส (2005)- Untold Scandal (2003)- Ppilku (1997)

**รางวัลที่ได้รับ**
 2007 MBC Drama Awards: Best Couple Award with Lee Ji Ah (The Legend)- 2007 MBC Drama Awards: Daesang (Grand Prize) (The Legend)- 2004 40th Baeksang Arts Awards: Best New Actor Award ("The Untold Scandal")- 2003 24th Blue Dragon Awards: Popularity Award ("The Untold Scandal")- 2003 24th Blue Dragon Awards: Best New Actor Award ("The Untold Scandal")- 2002 KBS Drama Awards: Best Actor Award (Winter Love Song)- 2002 KBS Drama Awards: Popularity Award (Winter Love Song)- 2002 38th Baeksang Arts Awards: Popularity Award (Winter Love Song)- 1997 33rd Baeksang Arts Awards: Popularity Award- 1996 KBS Drama Awards: Valuable Actor Award- 1996 KBS Drama Awards: Popularity Award- 1995 KBS Drama Awards: Photogenic Award- 1995 KBS Drama Awards: Best New Actor Award

**อ้างอิง**
  "Bae Yong Joon | แพ ยง-จุน" date=2013-01-25 ประวัติแพ ยง-จุน- กลิ่นอายเกาหลีที่ญี่ปุ่น (2)fix-attempted=yes ผู้จัดการออนไลน์

**แหล่งข้อมูลอื่น**
หมวดหมู่:บุคคลที่เกิดในปี พ.ศ. 2515
หมวดหมู่:นักแสดงเกาหลีใต้
หมวดหมู่:บุคคลจากโซล
หมวดหมู่:ผู้ได้รับรางวัลบลูดรากอนฟิล์ม สาขานักแสดงชายหน้าใหม่ยอดเยี่ยม
หมวดหมู่:นักแสดงชายจากโซล